el en el el en en el el el el el el el el el el en fr el en el el el el en ca el el el el el en en el el el el el el el el el el el el el el el en el es en es el es el es en el el el el el el el el el el el el el el el el el el el el el el en en fr en el
Στο Lío Mykonos τα πιο τρελά όνειρα βγαίνουν αληθινά – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Στο βάθος φαίνονται τα άσπρα σπίτια του νησιού δίπλα στα καταγάλανα νερά, και κάπου εκεί, κρυμμένη στα Ματογιάννια, μας περιμένει η μαγική αυλή που μας έχουν υποσχεθεί. Δεν έχουμε κανένα λόγο να περιμένουμε τίποτα λιγότερο από τα καλύτερα, όπως ακριβώς είναι και το θέμα του φετινού σόου στο Lio της Μυκόνου: Simply The Best.
Το Lio, το Destino αλλά και τη Ftelia (ένα open beach experience όπως το περιγράφουν οι υπεύθυνοι) ανήκουν στον όμιλο Pacha· το θρυλικό brand που ορίζει το τι θα πει πραγματική διασκέδαση στην Ίμπιζα από τα 70s μέχρι σήμερα.
View this post on Instagram
A post shared by Lío Mykonos (@liomykonos)
Το να χαλαρώνεις στην πισίνα του Destino καθώς δύει ο ήλιος, λίγο πριν την απογευματινή βόλτα στα στενά της Μυκόνου είναι αξία ανεκτίμητη – σε ένα τουριστικό προορισμό που ούτως ή άλλως παίζει σε γενικά «ανεκτίμητες» τιμές. Για τους περισσότερους όμως ξένους επισκέπτες αυτά είναι ψιλά γράμματα: έχουν έρθει στο Νησί των Ανέμων με σκοπό να αφήσουν τα πάντα πίσω τους: What happens in Mykonos, stays in Mykonos.
Ήδη από το αεροπλάνο, άλλωστε, καταλαβαίνεις ότι κατευθύνεσαι σε ένα μέρος πολύ διαφορετικό από τα άλλα. Εδώ, η λέξη πάρτι βρίσκεται παντού στον αέρα, η Μύκονος είναι η Ελβετία του τουρισμού – η πολιτική μένει έξω από αυτήν. Αμερικανοί, Ιταλοί, Άραβες, Κινέζοι και ζάμπλουτοι Ρώσοι (που δεν ξέρω πώς ακριβώς βρήκαν πτήση) ενώνουν τις δυνάμεις τους στην αναζήτηση της διασκέδασης. Είναι φανερό στις παραλίες, στις ξαπλώστρες, στα σοκάκια στα Ματογιάννα, παντού.
Όταν, όμως, φτάσεις στην πόρτα του Lio Mykonos δύσκολα φαντάζεσαι τι σε περιμένει. Ήδη από το καλωσόρισμα, οι καθωσπρεπισμοί μένουν απέξω – το μαστίγιο της οικοδέσποινας μιλά από μόνο του. Όταν πια πατάς το πόδι σου στον κεντρικό χώρο, μπροστά σου απλώνεται ένα μαγικό καμπαρέ τοποθετημένο σε μία τεράστια κυκλαδίτικη αυλή.
Όσοι οι θαμώνες τοποθετούνται σιγά-σιγά στα τραπέζια οι χορευτές και οι χορεύτριες τους καλωσορίζουν και τους βάζουν στο παιχνίδι: όλοι πρέπει να μάθουν το μικρό χορευτικό του Lio, είναι κάτι σαν παράδοση, σαν άγραφος κανόνας· εδώ δεν ήρθες για να κάτσεις σε κάποια γωνιά και να κρυφτείς πίσω από τις αναστολές σου, εδώ ήρθες για να είσαι ένα ζωντανό κομμάτι ενός live που κάνει όλες τις φαντασιώσεις πραγματικότητα.
Οι πρωταγωνιστές και πρωταγωνίστριες του show ψιθυρίζουν κάποιο τραγούδι στο αυτί των επισκεπτών, παραγγέλλουμε τα πρώτα κοκτέιλ από τον εντυπωσιακό κατάλογο (το moscow mule έχει την τιμητική του στο τραπέζι μας), καθώς τα φώτα σιγά-σιγά χαμηλώνουν. Η βραδιά είναι υπέροχη και είναι η ώρα για ξεκινήσει το show.
Τα τραγούδια, οι χορογραφίες και τα ακροβατικά επί σκηνής δεν μπορούν να αφήσουν αδιάφορο ακόμα και τον πιο αδιάφορο άνθρωπο. Το ξεκίνημα είναι εντυπωσιακό καθώς το μπαλέτο ξεσηκώνει το κοινό τραγουδώντας το moto του Lio που είναι βγαλμένο από τη θρυλική επιτυχία της Tina Turner (Simply the Best).
Περισσότεροι από 20 χορευτές και χορεύτριες, 25 νούμερα που αλλάζουν ανά τακτά διαστήματα καθώς έρχονται νέες προσθήκες από την Ίμπιζα, σε μία διάδραση ανάμεσα στα δύο Lio, αυτό της Ίμπιζα και αυτό της Μυκόνου, υπό την επίβλεψη του Joan Garcia, creative director του Pacha.
Όπως για παράδειγμα το ακροβατικό που είχαμε την τύχη να παρακολουθήσουμε εκείνο το βράδυ: δύο ακροβάτες σε ένα νούμερο βγαλμένο από κάποιο γαλλικό τσίρκο του 19ου αιώνα.
Στο Lio Mykonos ικανοποιούνται όλες οι αισθήσεις, αφού καθώς το πρόγραμμα γίνεται όλο και πιο τολμηρό, τα πιάτα έρχονται στο τραπέζι. Η κουζίνα είναι αλα καρτ και κλείνει το μάτι σε όλες τις γωνιές της Μεσογείου, με τον σεφ Άλκη Βαρδαραμάτο να έχει μία πολύ βασική αρχή -όπως μας είπε- στα πιάτα που παρουσιάζει μαζί με την ομάδα του: «αντιμετωπίζουμε κάθε πίάτο σαν να το έχουμε παραγγείλει εμείς».
Τι είδαμε εκείνο το βράδυ και τι μπορεί να δει κανείς στο Lio; Σκηνές από ένα μαγικό καμπαρέ: χορεύτριες με δίμετρες κοτσίδες, χορευτές να θυμίζουν το The Full Monty, κορίτσια και αγόρια με δερμάτινα πάνω σε μηχανές, δύο κοπέλες να ερωτοτροπούν πάνω σε ένα κρεβάτι, δύο γυμνά σώματα να αγκαλιάζουν με πάθος τεράστιες ποσότητας υγρής σοκολάτας.
Τι ακούσαμε; Από το Come Together των Beatles και το Johnny Be Good μέχρι το Addicted to Love του Robert Palmer, από Robbie Williams και disco anthems μέχρι το Private Dancer της Tina Turner, και την άρια Nessun dorma μέχρι το This is America του Childish Gambino και το Bitch Better Have My Money της Rihanna, ενώ ειδική μνεία πρέπει να γίνει στην τραγουδίστρια Ronia Alvarado, η οποία κλέβει την παράσταση με τη φωνή της.
Το πρόγραμμα κρατά πάνω από 2,5 ώρες αλλά σχεδόν δεν καταλαβαίνεις για πότε περνάει η ώρα. Πότε άλλωστε καταλαβαίνεις ότι η ώρα περνά όταν οι αισθήσεις σου είναι τεταμένες με δεκάδες διαφορετικά ερεθίσματα;
Όταν το καμπαρέ τελειώνει, το Lio Mykonos περνά στην επόμενη φάση του μετατρεπόμενο σε club – κάτι, δηλαδή, που συμβαίνει κάθε βράδυ. Εκεί τον πρώτο ρόλο έχουν οι resident DJs (Senada, Mike Fifty) αλλά και οι διάσημοι καλεσμένοι, όπως για παράδειγμα o David Morales που εμφανίστηκε στις 11 Ιουνίου. Τα τραπέζια αδειάζουν καθώς ο κόσμος σηκώνεται για να γίνει μέρος ενός πάρτι που τελειώνει τις πρώτες πρωινές ώρες.
Πώς ακριβώς φεύγεις μετά από μία διήμερη διαμονή στην υπέροχη τοποθεσία του Destino η οποία κορυφώνεται στο φαντασμαγορικό Lio; Ευτυχισμένος, ιδιαίτερα αν είσαι αρκετά τυχερός να δει τον ήλιο του Αιγαίου να ανατέλλει από το μπαλκόνι σου.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
“Εμείς οι Έλληνες” από την Θεατρική Ομάδα Μυκόνου
Κυκλάδες: Η αποθέωση της απλότητας (part 1)
Κυκλάδες: Νέο ταχύπλοο στα ενδοκυκλαδικά δρομολόγια
Κοπανιστή Μυκόνου: το τυρί που θα έπρεπε να ’χει τη φήμη του ροκφόρ
Κίνδυνος… «θάνατος» στο γήπεδο μπάσκετ στην Λάκκα – Πλήρης Αδιαφορία του Δήμου (Φωτό)
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: LIO, LIO ΜΥΚΟΝΟΣ, NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ